**ПРЕДШКОЛСКА УСТАНОВА  
 ,,ЛЕПТИРИЋ'' ЛАЈКОВАЦ  
Број: 393**

**Датум, 08. април 2024. године**

**ПРВЕ ИЗМЕНЕ И ДОПУНЕ**

**С Т А Т У Т А**

**ПРЕДШКОЛСКЕ УСТАНОВЕ ,,ЛЕПТИРИЋ'' ЛАЈКОВАЦ**

**У Лајковцу, април 2024. године**

На основу члана 119. став 1. тачка 1), а у вези члана 100. Закона о основама система образовања и васпитања („Службени гласник РС“, број број 88/2017, 27/2018 -др.закон,10/2019, 6/2020, 129/2021 и 92/2023 – даље: Закон), Управни одбор – даље орган управљања у Предшколској установи ,,Лептирић'' Лајковац - даље установа), на седници одржаној дана 08.04.2024. године, донео је

**ПРВЕ ИЗМЕНЕ И ДОПУНЕ**

**С Т А Т У Т А**

**Предшколске установе ,,Лептирић'' Лајковац**

**Члан**  1.

У Статуту Предшколске установе „Лептирић“ Лајковац број **544 од 06.06.2022.године**, у члану 40. у ставу 3. речи „Уколико родитељ, односно други законски заступник, неоправдано одбије учешће у изради или давању сагласности на ИОП,'' замењују се речима: ,,**Ако родитељ, односно други законски заступник, не оправда своје одбијање да учествује у изради или давању сагласности на ИОП.''.**

У ставу 5. тачка се замењује **зарезом** (,) и додају речи **„у складу са законом''.**

Иза става 5. додају се **став 6. и 7**. **који гласе:**

,,Родитељ, односно други законски заступник је у обавези да поступи у складу са препорукама које даје тим за пружање додатне подршке детету у предшколској установи, у делу препоруке којим се њему налаже нека обавеза.

Установа је дужна да обавести надлежну установу социјалне заштите у циљу заштите најбољег интереса детета, ако родитељ, односно други законски заступник не докаже да није могао да испуни препоруку у делу којим се њему налаже нека обавеза и ако препорука битно утиче на остваривање најбољег интереса детета.''.

Досадашњи ст. 6-10 . постају ст. 9-12.

**Члан 2.**

У члану 58. у ставу 1.тачка 7. речи „став 9'' замењују се речима **„став 10''.**

У ставу 2. речи „и 5'' замењују се речима: **„и 7''.**

**Члан**  **3.**

У члану 65. став 3. после речи „мандата директора“ додају се речи **„или престанка вршења дужности директора навршавањем 65 година живота“.**

**Члан 4.**

У члану 84. иза става 2. додаје се став 3. који гласи:

„Сарадници на пословима којима се унапређују нега, исхрана, превентивно-здравствена и социјална заштита деце у предшколској установи могу да учествују у раду васпитно-образовног већа без права одлучивања“

Досадашњи став 3—5 постаје став 4-6.

**Члан 5.**

У члану 139. став 1. тачка 1) после речи: ,,сата'' додаје се реч **„дневно“**, а после речи „седишта“ додаје се реч: **,,предшколске''**.

У тачки 2) после речи „инвалидитетом'' додају се речи: **,,у развојној групи у предшколској установи''.**

У тачки 3) после речи: ,,лечењу'' додају се речи **„у одговарајућој здравственој установи, у болничкој групи“.**

Став 2. мења се **и гласи:**

,,Ближе услове и мерила за утврђивање средстава за остваривање програма из става 1. тачка 1) -3) овог члана прописује министар.''.

**Члан 6.**

У члану 140. став 1. тачка 1) после речи „по детету“, додају се речи: **,,изузетно у висини од 100% од економске цене по детету уколико јединица локалне самоуправе има обезбеђена средства за те намене''.**

**Члан 7.**

Прве измене и допуне Статута Предшколске установе ,,Лептирић'' Лајковац, након добијања сагласности од оснивача, ступају на снагу осмог дана од дана објављивања на огласној табли установе.

**Број: 393**

**Датум, 08.04.2024. године**

**Председник Управног одбора**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**Јасмина Петровић**

Прве измене и допуне Статута Предшколске установе ,,Лептирић'' Лајковац објављене су на огласној табли установе дана \_\_\_\_\_\_\_2024. године.



